en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml en en ml en ml nl ml en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
വര്‍ഗീയ ഫാസിസത്തിനെതിരേ അതിശക്തമായ ജനാധിപത്യ പോരാട്ടത്തിലൂടെ വമ്പിച്ച വിജയം കൈവരിച്ച മഹാസഖ്യത്തിന്റെ മന്ത്രിസഭ ബിഹാറില്‍ അധികാരമേല്‍ക്കുന്ന സുദിനമാണ് ഇന്ന്. ബിഹാര്‍ മുഖ്യമന്ത്രിയായി സത്യപ്രതിജ്ഞ ചെയ്യുന്ന നിതീഷ് കുമാറിനും മന്ത്രിസഭയ്ക്കും കേരള ജനതയുടെ അഭിനന്ദനങ്ങളും ആശംസകളും.
കഴിഞ്ഞ ഒരവര്‍ഷമായി ഇന്ത്യയില്‍ വര്‍ഗീയതയും അസഹിഷ്ണുതയും ആളിക്കത്തിയപ്പോള്‍ ബിഹാറില്‍ നടന്ന നിയമസഭാ തെരഞ്ഞെടുപ്പിനെ ഉത്കണ്ഠയോടെയാണ് ലോകം ഉറ്റുനോക്കിയത്. മതസ്പര്‍ധ ശക്തമാക്കുന്ന വര്‍ഗീയ പ്രചരണങ്ങളും സംഘപരിവാര്‍ സംഘടനകള്‍ നടത്തിയ അരുംകൊലകളും മതേതരത്വത്തിനും ബഹുസ്വരതയ്ക്കും ഗുരുതരമായ വെല്ലുവിളികള്‍ ഉയര്‍ത്തുന്നതിനിടയ്ക്കാണ് ബിഹാര്‍ തെരഞ്ഞെടുപ്പു നടന്നത്. ന്യൂനപക്ഷങ്ങളോടും വ്യത്യസ്ത അഭിപ്രായമുള്ളവരോടും യുദ്ധപ്രഖ്യാപനം നടത്തു സമീപനം കുറച്ചുനാളുകളായി രാജ്യത്തു നടന്നുവരുന്നു.
വര്‍ഗീയതയേയും വിദ്വേഷത്തെയും വിമര്‍ശിച്ച കലാസാംസ്‌കാരിക ലോകത്തോടു പകയോടെ പെരുമാറുന്നതു നാം കണ്ടു. പ്രഫ. എം എം കല്‍ബുര്‍ഗിയെപ്പോലെയുള്ള പുരോഗമനവാദികളെ കൊലപ്പെടുത്തി. ജനപ്രിയതാരവും സ്വാതന്ത്ര്യസമര പോരാളിയുടെ പുത്രനുമായ ഷാരൂഖ് ഖാന്‍ വരെ വിദ്വേഷ രാഷ്ട്രീയത്തിന് ഇരയായി.  ഗാന്ധി ഘാതകനായ ഗോഡ്‌സെയെ രക്തസാക്ഷിയാക്കിയതും മദര്‍ തെരേസയെ ഇകഴ്ത്തിയതും മതേതരഭാരതത്തെ വേദനിപ്പിച്ചു. രാജ്യത്തിന്റെ ബഹുസ്വരത തകര്‍ക്കപ്പെടുതിനും അസഹിഷ്ണുത അതിരുകടക്കുന്നതിനുമെതിരെ ഭരണഘടനയുടെ കാവലാളായ രാഷ്ട്രപതി നാലുവട്ടം മുന്നറിയിപ്പ് നല്‍കി. ആശങ്കകള്‍ക്ക്  പരിഹാരമുണ്ടാക്കാനോ, മതേതരത്വത്തിനു നേരെ ഉയര്‍ന്ന വെല്ലുവിളികളോട് പ്രതികരിക്കാനോ പ്രധാനമന്ത്രി നരേന്ദ്രമോദി തയാറായില്ല.
ഈ പശ്ചാത്തലത്തില്‍ നടന്ന ബിഹാര്‍ തെരഞ്ഞെടുപ്പിലെ വിധിയെഴുത്തില്‍ മതേതരഭാരതത്തിന് ആഹ്ലാദിക്കാനും അഭിമാനിക്കാനും ഏറെയുണ്ട്. വ്യത്യസ്ത ധ്രുവങ്ങളില്‍ നിന്ന നിതീഷ്‌കുമാറിനെയും ലാലുപ്രസാദ് യാദവിനെയും തമ്മില്‍ കോര്‍ത്തിണക്കുകയും അവരോടൊപ്പം കോണ്‍ഗ്രസ് ചേരുകയും ചെയ്തപ്പോള്‍ രൂപമെടുത്ത മഹാസഖ്യത്തിന്റെ വിജയം ജനാധിപത്യത്തിന്റെയും മതേതരത്വത്തിന്റെയും വിജയമായിരുന്നു. ആര്‍ആര്‍എസിന്റെ നേതൃത്വത്തിലുള്ള വര്‍ഗീയ ഫാസിസത്തെയും മോദി ഭരണത്തിന്റെ നേതൃത്വത്തില്‍ നടക്കുന്ന ഭിന്നിപ്പിക്കല്‍ തന്ത്രത്തെയും ഒരളവുവരെ തടുത്തു നിര്‍ത്താന്‍ ഇത് ഉപകരിക്കും.
പ്രധാനമന്ത്രി നരേന്ദ്രമോദി ബിഹാറില്‍ 36 തെരഞ്ഞെടുപ്പ് റാലികളില്‍ പങ്കെടുത്ത് ജനലക്ഷങ്ങളെ അഭിസംബോധന  ചെയ്തു.  ബിഹാറിന് ഒന്നേകാല്‍ ലക്ഷം കോടി രൂപയുടെ വികസന പാക്കേജ് വാഗ്ദാനം ചെയ്ത് ജനങ്ങളെ സ്വാധീനിക്കാന്‍ ശ്രമിച്ചു. ബിഹാറില്‍ മഹാസഖ്യം ജയിച്ചാല്‍ പാകിസ്ഥാനില്‍ പടക്കം പൊട്ടുമെന്നുപോലും ബിജെപി അധ്യക്ഷന്‍ അമിത് ഷാ തെരഞ്ഞെടുപ്പുവേളയില്‍ പറഞ്ഞത് വര്‍ഗീയവികാരം ആളിക്കത്തിച്ച് വോട്ടു നേടാനുള്ള തന്ത്രമായിരുന്നു.
ബിഹാറില്‍ ബിജെപി ഇക്കളിയെല്ലാം കളിച്ചിട്ടും ദയനീയമായി തോറ്റു. ഡല്‍ഹിക്കു പിറകേ ബിഹാറും വിധി എഴുതിയതോടെ മോദിയുടെ നേതൃത്വത്തിലുള്ള ബിജെപി ഭരണത്തിന്റെ അന്ത്യം ആരംഭിച്ചുകഴിഞ്ഞു.   ബിഹാറില്‍ നിന്നും മാറ്റത്തിന്റെ കാറ്റ് രാജ്യമാകെ വീശിയടിക്കും എന്നാണു ലാലു പ്രസാദ് യാദവ് പ്രതികരിച്ചത്. ബിഹാറിലെ മതേതര ജനാധിപത്യ വിശ്വാസികളുടെ ഈ വിധിയെഴുത്ത് മറ്റു സംസ്ഥാനങ്ങള്‍ക്കും മാതൃകയാകും.
ഇടതുപക്ഷ ജനാധിപത്യമുണിയിലെ കക്ഷികള്‍ക്കും അതിനു നേതൃത്വം നല്‍കുന്ന മാര്‍ക്‌സിസ്റ്റു പാര്‍ട്ടിക്കും അത്യാവശ്യം വേരോട്ടമുള്ള സ്ഥലമാണു ബിഹാര്‍. മഹാസഖ്യത്തിന്റെ വിജയത്തെ അവര്‍ അഭിനന്ദിക്കുകയും ചെയ്തു. എന്നാല്‍  ഈ വിജയത്തില്‍ അവര്‍ക്ക് ഒരു പങ്കുമില്ലെന്നു മാത്രമല്ല, ബിജെപിയെ പരോക്ഷമായി സഹായിക്കുകയും ചെയ്തു. ബിജെപി ഉയര്‍ത്തിയ വര്‍ഗീയ ഫാസിസത്തെ ചെറുത്തുതോല്‍പ്പിക്കാന്‍ ബിഹാറില്‍ രൂപമെടുത്ത മഹാസഖ്യത്തില്‍ ചേരാന്‍ മാര്‍ക്‌സിസ്റ്റു പാര്‍ട്ടിയോ ഇടതുപക്ഷപാര്‍ട്ടികളോ തയാറായില്ല. സിപിഎം, സിപിഐ, സിപിഐ എംഎല്‍, ആര്‍എസ്പി, ഫോര്‍വേഡ് ബ്ലോക്ക്, എസ്‌യുസിഐ എന്നീ ആറു പാര്‍ട്ടികള്‍ ചേര്‍ന്ന ഇടതുമുന്നണി ഉണ്ടാക്കിയാണു മത്സരിച്ചത്.
243 സീറ്റുകളില്‍ 221 ലും ഇടതുമുണി മത്സരിച്ചു.  ആകെ കിട്ടിയ മൂന്നു സീറ്റും സിപിഐ എംഎല്ലിന്.  വര്‍ഗീയതയെ ചെറുത്തു തോല്‍പ്പിക്കാനുള്ള ചരിത്രപരമായ ദൗത്യം നിറവേറ്റുതിന് ഇടതുപക്ഷത്തിന് മഹാസഖ്യവുമായി തെരഞ്ഞെടുപ്പ് ധാരണയെങ്കിലും ഉണ്ടാക്കാമായിരുന്നു. സിപിഎമ്മിനും സിപിഐക്കും ഒരൊറ്റ സീറ്റിലും ജയിക്കാന്‍ കഴിഞ്ഞില്ലെന്നു മാത്രമല്ല നോട്ടയ്ക്കു ലഭിച്ചതിനേക്കാള്‍ കുറഞ്ഞ വോട്ടുകള്‍ മാത്രമാണ് ലഭിച്ചത്. ആദിവാസികളും പിന്നാക്ക വിഭാഗങ്ങളും ന്യൂനപക്ഷങ്ങളും ഏറെയുള്ള ബിഹാറില്‍ നിന്ന് ഇടതുപക്ഷം തൂത്തെറിയപ്പെട്ടു.
ഇടതുപക്ഷ പാര്‍ട്ടികള്‍ സ്വന്തമായി മത്സരിച്ചപ്പോള്‍ പത്തിലധികം സീറ്റുകളെങ്കിലും മതേതരമുണിക്ക് നഷ്ടപ്പെട്ടുവൊണ് കണക്ക്. 53 സീറ്റ് മാത്രമാണ് ബിജെപിക്ക് ലഭിച്ചത്. അതില്‍ പത്തെണ്ണമെങ്കിലും ഇടതുമുണിയുടെ പരോക്ഷമായ സഹായത്തോടെയായിരുന്നു എതാണ് ഞെട്ടിപ്പിക്കുന്ന വസ്തുത. ചേന്‍പൂര്‍ മണ്ഡലത്തില്‍ ബിജെപി ജയിച്ചത് 671 വോട്ടിന്. സിപിഎം സ്ഥാനാര്‍ഥി പിടിച്ചത് 2573 വോട്ട്. പിപ്ര മണ്ഡലത്തില്‍ ബിജെപി ജയിച്ചത് 3930 വോട്ടിന്. സിപിഎമ്മിനു കിട്ടിയത് 8366 വോട്ട്. ഇതാണ് ബിജെപി ജയിച്ച നിരവധി മണ്ഡലങ്ങളിലെ അവസ്ഥ. മതേതര മുണിയുടെ വോട്ടുകള്‍ ഭിിപ്പിക്കാനും അതുവഴി ബിജെപയെ സഹായിക്കാനുമാണ് ഇടതുപക്ഷപാര്‍ട്ടികള്‍ ശ്രമിച്ചത്.  വര്‍ഗീയ ഫാസിസത്തെ തടഞ്ഞുനിറുത്തുതില്‍ സിപിഎം ചരിത്രപരമായ വിഡ്ഢിത്തമാണ് കാണിച്ചതെന്ന് ഭാവിയില്‍ അവര്‍ക്ക് വിലയിരുത്തേണ്ടിവരും. ഇടതുപക്ഷമുണിയിലുള്ളവര്‍ പലയിടത്തും പരസ്പരം മത്സരിക്കുകവരെ ചെയ്തു.
രാജ്യത്ത് വലതുപക്ഷ വര്‍ഗീയശക്തികള്‍ക്കെതിരായ പോരാട്ടത്തെ ബിഹാര്‍ തെരഞ്ഞെടുപ്പുഫലം ശക്തിപ്പെടുത്തും എന്നു സിപിഎം പൊളിറ്റ്ബ്യൂറോയും, രാജ്യത്തിന്റെ മതനിരപേക്ഷ ജനാധിപത്യ അടിത്തറയെ തകര്‍ക്കാന്‍ ശ്രമിച്ച ബിജെപിയ്ക്കുള്ള തിരിച്ചടിയാണ് ബിഹാറില്‍ ലഭിച്ചതെ് ജനറല്‍ സെക്രട്ടറി സീതാറാം യെച്ചൂരിയും വിലയിരുത്തി. ബിജെപിയെ സഹായിക്കാന്‍ ശ്രമിച്ച് ദയനീയമായി പരാജയപ്പെട്ടതിന്റെ ജാള്യം മറച്ചുവയ്ക്കാനുള്ള ശ്രമമായി മാത്രം ഇതിനെ കണ്ടാല്‍ മതി. സ്വന്തം നിലപാടുകള്‍ ജനം തൂത്തെറിഞ്ഞപ്പോഴാണ് അവര്‍ക്കീ ബോധോദയം ഉണ്ടായത്.
മതനിരപേക്ഷ ജനാധിപത്യത്തിന്റെ അടിത്തറ തകര്‍ക്കാന്‍ ബിജെപി നടത്തിയ ശ്രമങ്ങളെ സഹായിച്ച സിപിഎമ്മിന്റെ നിരുത്തരവാദപരമായ രാഷ്ട്രീയ നിലപാടിനെക്കുറിച്ച് കേരളത്തിലെ സിപിഎം നേതാക്കളുടെ മറുപടി എന്താണെറിയാന്‍ താല്‍പര്യമുണ്ട്.   1977ല്‍ കേന്ദ്രത്തില്‍ അധികാരത്തില്‍ വന്ന മൊറാര്‍ജി ദേശായി മന്ത്രിസഭയ്ക്കും, 1989ല്‍ അധികാരത്തില്‍ വന്ന വി പി സിങ് മന്ത്രിസഭയ്ക്കും ബിജെപിയോടൊപ്പം ചേര്‍ു പിന്തുണ നല്‍കിയ മാര്‍ക്‌സിസ്റ്റു പാര്‍ട്ടിയുടെ ചരിത്രം ജനങ്ങള്‍ മറന്നിട്ടില്ല. ഒന്നാം യുപിഎ സര്‍ക്കാരിനെ താഴെയിറക്കാന്‍ ബിജെപിയോടൊപ്പം ചേര്‍ന്ന് അവര്‍ പാര്‍ലമെന്റില്‍ വോട്ടുചെയ്തു. ദീര്‍ഘകാലമായി തുടരു ബിജെപി ബാന്ധവത്തിന്റെ മറ്റൊരു ഏടാണ് ബിഹാറില്‍ കണ്ടത്. വര്‍ഗീയ ഫാസിസത്തെ എതിര്‍ക്കാനുള്ള ധാര്‍മികശക്തി നഷ്ടപ്പെട്ട പാര്‍ട്ടിയാണു സിപിഎമ്മെന്ന് അവരുടെ ഭൂതകാലവും വര്‍ത്തമാന കാലവും വ്യക്തമാക്കുന്നു.
ബിജെപിക്കെതിരെ ദേശീയതലത്തിലും സംസ്ഥാനത്തും അതിശക്തമായ നിലപാടാണ് കോണ്‍ഗ്രസും യുഡിഎഫും എക്കാലവും എടുത്തിട്ടുള്ളത്. വര്‍ഗീയ ഫാസിസത്തെ നേരിടാനും അതിനു നേതൃത്വം നല്‍കാനും കോണ്‍്രഗസിനല്ലാതെ മറ്റൊരു പാര്‍ട്ടിക്കും സാധിക്കില്ല. ബിജെപിക്ക് ഒളിസേവ ചെയ്യുന് സിപിഎമ്മിന് ബിഹാറില്‍ നിന്നും പലതും പഠിക്കാനുണ്ട്. കേരളത്തില്‍ ബിജെപിക്കും വര്‍ഗീയ ഫാസിസത്തിനുമെതിരെ സിപിഎം നടത്തുന്ന സമരങ്ങളും പ്രചരണങ്ങളും വെറും ഇരട്ടത്താപ്പാണെന്നു ബിഹാറിന്റെ അനുഭവം വ്യക്തമാക്കുന്നു. ന്യൂനപക്ഷ കാര്‍ഡുകളും ഭൂരിപക്ഷ കാര്‍ഡുകളും തരാതരം പോലെ ഉപയോഗിക്കുന്ന രാഷ്ട്രീയചരിത്രമാണ് സിപിഎമ്മിനുള്ളത്.
ദേശീയതലത്തില്‍ ബിജെപിയെ പ്രതിരോധിക്കാന്‍ മതേതര ശക്തികള്‍ ഒിച്ചുനില്‍ക്കേണ്ട കാലഘട്ടമാണിത്. അസ്വസ്ഥതകള്‍ മൂലം രാജ്യം പുകയുന്നു. നരേന്ദ്രമോദി അധികാരമേറ്റ് ഒരവര്‍ഷം കഴിഞ്ഞപ്പോഴാണ് രാജ്യം ഇത്തരമൊരു അവസ്ഥയിലെത്തിയത്. ജനാധിപത്യത്തിന്റെയും മതേതരത്വത്തിന്റെയും ബഹുസ്വരതയുടെയും ആധാരശിലകള്‍ക്കു നേരെയാണ് ആയുധങ്ങള്‍ ഉയരുന്നത്.  ഈ സന്ദര്‍ഭത്തിലാണ് ബിഹാര്‍ നമുക്കു വഴികാട്ടിയാകുത്.  അന്ധമായ കോണ്‍ഗ്രസ് വിരോധം വിട്ട് മതേതരശക്തികള്‍ ഒരുമിച്ചു നില്‍ക്കേണ്ട കാലഘട്ടത്തിന്റെ അനിവാര്യതയിലേക്കാണ് ബിഹാര്‍ വിരല്‍ചൂണ്ടുന്നത്.    (അവസാനിച്ചു)
comments powered by Disqus. comments powered by Disqus
ഹരിതഗ്രാമം: ഒരു പരിവര്‍ത്തനത്തിന്റെ കഥ
മാറാരോഗികള്‍ക്ക് ആശ്വാസമായി സാന്ത്വന പരിചരണം
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2017 © Kerala Malar